
331. Όργανα που αποφασίζουν ή γνωμοδοτούν σε θέ¬ 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στο Π.Δ. 283/1998 αρμοδιό¬ 


τητας Υπουργείου Δημ. Τάξης. 6 

ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 330 (1) 


Καθιέρωση συστήματος μεταθέσεωντων υπαλλήλωντου 
Ταμείου Παρακαταθηκών και Δανείων με αντικειμενικά 
κριτήρια 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις: 

α) Του άρθρου 2 του Ν.2247/94 "Ρυθμίσεις θεμάτων συ¬ 
στήματος προσλήψεων" (Α 182). 

β) Του άρθρου 29 Ατού Ν. 1558/85 "Κυβέρνηση και Κυ¬ 
βερνητικά Οργανα" (Α137), το οποίο προστέθηκε με το 
άρθρο 27του Ν.2081/92 (Α154). 


2. Την υπ’αριθμ.ΔΙΔΚ/Φ. 1/20199 (ΦΕΚ 801/Β/5.9.97) α¬ 
πόφαση του Πρωθυπουργού και του Υπουργού ΕΣΔΔΑ 
"Περί ανάθεσης αρμοδιοτήτων Υπουργού στους Υφυ¬ 
πουργούς ΕΣΔΔΑ" όπως τροποποιήθηκε με την 
ΔΙΔΚ/Φ. 1/23470 (ΦΕΚ924/20.10.97) κοινή Απόφαση Πρω¬ 
θυπουργού και Υπουργού ΕΣΔΔΑ. 

3. Την αρ.1107147/1239/0006Α/4.10.96 κοινή απόφαση 
του Πρωθυπουργού και του Υπουργού Οικονομικών "Α¬ 
νάθεση αρμοδιοτήτων Υπουργού Οικονομικών στους Υ¬ 
φυπουργούς Οικονομικών" (ΦΕΚ 922Β). 

4. Το γεγονός ότι από τις διατάξεις του παρόντος 
Π.Δ/τος δεν προκαλείται δαπάνη σε βάρος του Κρατικού 
Προϋπολογισμού. 

5. Την γνωμοδότηση 328/1998 του Συμβουλίου της Επι¬ 
κράτειας, μετά από πρόταση των Υφυπουργών Εσωτερι¬ 
κών, Δημόσιας Διοίκησης και Αποκέντρωσης καθώς και 
Οικονομικών, αποφασίζουμε: 

Άρθρο 1 

Καθιέρωση συστήματος μεταθέσεων 

1. Οι μεταθέσεις των υπαλλήλωντου Ταμείου Παρακα¬ 
ταθηκών και Δανείων ενεργούνται σύμφωνα με τις διατά¬ 
ξεις του άρθρου 2 του Ν.2247/94 και τις διατάξεις του πα¬ 
ρόντος Διατάγματος. 

2. Κάθε υπάλληλος συγκεντρώνει ορισμένες μονάδες 
μετάθεσης ανάλογα με τα κριτήρια που εφαρμόζονται 
στην περίπτωση του και τους συντελεστές βαρύτητας 
(μόρια) των κριτηρίων αυτών κατά τις εκάστοτε ισχύου- 
σες διατάξεις. 

Άρθρο 2 

Κατηγορίες μεταθέσεων 

Οι ανωτέρω μεταθέσεις διακρίνονται στις εξής κατηγο¬ 
ρίες: 

1. Μεταθέσεις με αίτηση του υπαλλήλου για τους κατω¬ 
τέρω λόγους: 

α) Υγείας 

β) Συνυπηρέτησης ή συγκατοίκησης 

γ) Σπουδών 

δ) Λοιπούς λόγους εξυπηρέτησης του υπαλλήλου 

2. Μεταθέσεις χωρίς αίτηση του υπαλλήλου, για την κά¬ 
λυψη κενών οργανικών θέσεων. 

3. Μεταθέσεις με αίτηση υπαλλήλων που πάσχουν από 
δυσίατα νοσήματα του άρθρου 109 του Υ.Κ., οι οποίες 
προηγούνται των λοιπών κατηγοριών με αίτηση. 

Άρθρο 3 

Κριτήρια μεταθέσεων και συντελεστές 
βαρύτητας (μόρια) αυτών 

1. Για τις μεταθέσεις του άρθρου 1 του παρόντος λαμ- 
βάνονται υπόψη τα κατωτέρω κριτήρια, που εκτιμώνται με 
ανάλογους συντελεστές βαρύτητας (μόρια) ως ακολού¬ 
θως: 

α) Η συνολική δημόσια πραγματική υπηρεσία, που υ¬ 
πολογίζεται για τη συμπλήρωση τριακονταπενταετίας η 
οποία εκτιμάται με συντελεστή ένα (1) για κάθε έτος υπη¬ 
ρεσίας. 

Ο συνολικός χρόνος πραγματικής υπηρεσίας των υ¬ 
παλλήλων υπολογίζεται μέχρι την 31η Δεκεμβρίου του έ¬ 
τους που προηγείται των μεταθέσεων και εκφράζεται σε 
έτη και μήνες. Χρόνος ίσος ή μεγαλύτερος των έξι (6) μη¬ 
νών υπολογίζεται ως πλήρες έτος, ενώ χρόνος ίσος ή με¬ 
γαλύτερος των δέκα πέντε (15) ημερών υπολογίζεται ως 
πλήρης μήνας. Χρόνος μικρότερος των δεκαπέντε (15) η¬ 
μερών δεν λαμβάνεται υπόψη. 

β) Ο χρόνος υπηρεσίας κατά περιοχή. 

Για την εφαρμογή του κριτηρίου αυτού οι πρωτεύου¬ 
σες των Νομών της Χώρας, όπου εδρεύουν οι υπηρεσίες 
του Ταμείου Παρακαταθηκών και Δανείων, κατανέμονται, 
ανάλογα με τις συνθήκες διαβίωσης κάθε πόλης, στις κα¬ 
τωτέρω ζώνες: 

1) (Ζώνη Α' 

Αθήνα (περιοχή τέως Διοικήσεως Πρωτευούσης), Πά¬ 
τρα, Θεσ/κη, Ηράκλειο Κρήτης, Λάρισα, Χαλκίδα, Κόριν¬ 
θος, Βόλος. 

2) Ζώνη Β’ 

Λειβαδιά, Λαμία, Κιλκίς, Βέροια, Ιωάννινα, Ναύπλιο, Τρί¬ 
πολη, Καλαμάτα, Χανιά, Μεσολόγγι, Καβάλα, Πύργος, 
Σέρρες, Κατερίνη. 

3) Ζώνη Γ’ 

Εδεσσα, Σπάρτη, Ρέθυμνο, Καρδίτσα, Τρίκαλα, Αρτα, 
Πρέβεζα, Δράμα. 

4) Ζώνη Δ’ 

Πολύγυρος, Κοζάνη, Αμφισσα, Ηγουμενίτσα. 

5) Ζώνη Ε’ 

Αλεξανδρούπολη, Φλώρινα, Καστοριά, Γρεβενά, Καρ¬ 
πενήσι, Ερμούπολη, Ξάνθη, Αγ.Νικόλαος, Αργοστόλι, Ζά¬ 
κυνθος, Λευκάδα. 

6) Ζώνη ΣΤ’ 

Ρόδος, Κέρκυρα, Σάμος, Χίος, Μυτιλήνη, Κομοτηνή. 

Η Υπηρεσία του υπαλλήλου στις ανωτέρω πόλεις εκτι- 
μάται με τους ακόλουθους συντελεστές: 

α.Ενα (1) για κάθε έτος υπηρεσίας στις πόλεις της Α’ 
Ζώνης. 

β.Τρία (3) για κάθε έτος υπηρεσίας στις πόλεις της Β’ 
Ζώνης. 

γ.Τέσσερα (4) για κάθε έτος υπηρεσίας στις πόλεις της 
Γ’ Ζώνης. 

δ.Πέντε (5) για κάθε έτος υπηρεσίας στις πόλεις της Δ’ 
Ζώνης. 

ε.Επτά (7) για κάθε έτος υπηρεσίας στις πόλεις της Ε' 
Ζώνης. 

στ.Εννέα (9) για κάθε έτος υπηρεσίας στις πόλεις της 
ΣΤ’ Ζώνης. 

Ολες οι άλλες πόλεις λαμβάνουν τους συντελεστές που 
έχει η αντίστοιχη πρωτεύουσα του Νομού. 

Χρόνος υπηρεσίας μέχρι και επτά (7) μηνών εκτιμάται 
με το μισό του οικείου συντελεστή. Χρόνος μεγαλύτερος 


των επτά (7) μηνών θεωρείται ως πλήρες έτος. Ο υπολο¬ 
γισμός του χρόνου γίνεται με βάση την 31η Δεκεμβρίου 
κάθε έτους. 

Ο χρόνος Υπηρεσίας σε κάθε υπηρεσιακή μονάδα υπο¬ 
λογίζεται από την ημερομηνία ανάληψης καθηκόντων στη 
μονάδα αυτή μέχρι την ημερομηνία αναχώρησης του υ¬ 
παλλήλου απ’ αυτήν. 

γ) Η οικογενειακή κατάσταση, η οποία εκτιμάται με συ¬ 
ντελεστή τρία (3) για το σύζυγο, τρία (3) για το πρώτο τέ¬ 
κνο, και πέντε (5) για κάθε επόμενο ανήλικο τέκνο ή τέκνο 
που σπουδάζει σε σχολή τριτοβάθμιος εκπαίδευσης, ε¬ 
φόσον δεν έχει συμπληρώσει το 25ο έτος της ηλικίας του. 
(αρ.2, παρ.2του Ν.2247/94). 

Στους άγαμους, διαζευγμένους, χήρους και εν διαστά- 
σει υπαλλήλους-γονείς τέκνων από τα αναφερόμενα στο 
προηγούμενο εδάφιο, για τα οποία τους έχει αποδεδειγ¬ 
μένα ανατεθεί η επιμέλεια, οι συντελεστές βαρύτητας 
προσαυξάνονται κατά ένα (1) για κάθε τέκνο (άρθ.2, 
παρ.2του Ν.2247/94). 

δ) Η άνω των 40 ετών ηλικία του υπαλλήλου. 

Για την εφαρμογή του κριτηρίου αυτού λαμβάνεται υ¬ 
πόψη η ηλικία των ετών 40, 41-50, 51-60, η οποία εκτιμά- 
ται με τους συντελεστές ένα (1), δύο (2) και τρία (3) αντί¬ 
στοιχα (αρ.2 παρ.2του Ν.2247/94). 

Γιατον υπολογισμό της ηλικίας στα κριτήρια γ’ και δ’ ως 
ημέρα γέννησης θεωρείται η 31η Δεκεμβρίου του έτους 
γέννησης. 

ε) Η συνυπηρέτηση ή συγκατοίκηση, η οποία εκτιμάται 
με συντελεστή εννέα (9) και λαμβάνεται υπόψη, αν ο άλ¬ 
λος σύζυγος υπηρετεί οργανικά και όχι με απόσπαση στο 
Δημόσιο, Ν.Π.Δ.Δ., Ο.Τ.Α. ή άλλο φορέα του δημοσίου το¬ 
μέα ή κατά την τελευταία διετία εργάζεται στον Ιδιωτ Το¬ 
μέα ή είναι επαγγελματίας. Η ιδιότητα, ως υπαλλήλου του 
Δημοσίου ΝΠΔΔ, ΟΤΑ ή άλλου φορέα του δημοσίου το¬ 
μέα αποδεικνύεται με βεβαίωση της υπηρεσίας, ενώ η ι¬ 
διότητα ως εργαζομένου στον ιδιωτικό τομέα ή ως επαγ- 
γελματία, με βεβαίωση του οικείου ασφαλιστικού φορέα 
ή επιμελητηρίου. 

Η απαιτούμενη διετία πρέπει να έχει συμπληρωθεί την 
31η Δεκεμβρίου του έτους που προηγείται της κατάρτι¬ 
σης του πίνακα μεταθέσεων. 

στ) Η εντοπιότητα. 

Το κριτήριο της εντοπιότητας εκτιμάται με συντελεστή 
πέντε (5). Ως εντοπιότητα νοείται η καταγωγή του υπαλ¬ 
λήλου από περιοχή του νόμου στον οποίο υπηρετεί ή ζη¬ 
τεί να μετατεθεί ή η εγγραφή του στο Δημοτολόγιο δήμου 
ή κοινότητας του νομού αυτού. 

Η εγγραφή στο Δημοτολόγιο ως αποδεικτικό στοιχείο 
της εντοπιότητας πρέπει να έχει γίνει προ πενταετίας του¬ 
λάχιστον που υπολογίζεται κατά την 31 Δεκεμβρίου κάθε 
έτους. 

2. Σε περίπτωση που ο υπάλληλος μετατίθεται με αίτη¬ 
σή του λαμβάνει για το πέραν της δετίας χρονικό διάστη¬ 
μα τα μισά από τα μόρια που προβλέπονται για τη συγκε¬ 
κριμένη υπηρεσιακή μονάδα. 

Η μείωση των μορίων στο μισό ισχύει και για όσους από 
τους υπαλλήλους έχουν συμπληρώσει κατά τη δημοσίευ¬ 
ση του παρόντος ή θα συμπληρώσουν μετά απ’ αυτή, συ¬ 
νεχή πενταετή υπηρεσία στο νομό που υπηρετούν. 

3. Ο υπάλληλος, που συγκεντρώνει το μεγαλύτερο ά¬ 
θροισμα, σύμφωνα μετά παραπάνω κριτήρια και τους συ¬ 
ντελεστές προηγείται των λοιπών υπαλλήλων που ζητούν 
μετάθεση. Στις μεταθέσεις χωρίς αίτηση, ο υπάλληλος 

που συγκεντρώνει το μικρότερο άθροισμα προηγείται 
των λοιπών υπαλλήλων. 

4. Για τις προϋπηρεσίες που έχουν αναγνωρισθεί ή θα 
αναγνωρισθούν και οι οποίες προσμετρούνται για τη συ¬ 
μπλήρωση πραγματικής 35ετούς δημόσιας υπηρεσίας 
του υπαλλήλου, τα χορηγούμενα μόρια καθορίζονται 
σύμφωνα με τα μόρια που αντιστοιχούν στην πλησιέστε- 
ρη Υπηρεσιακή Μονάδατου Ταμείου Παρακαταθηκών και 
Δανείων. 

5. Υπάλληλοι που αποσπώνται σε Υπηρεσίες του εσω¬ 
τερικού λαμβάνουν τα μόρια της πόλης στην οποία ε¬ 
δρεύει η Υπηρεσία που αποσπώνται. 

Άρθρο 4 

Μεταθέσεις για λόγους υγείας 

1. Οι μεταθέσεις για λόγους υγείας διενεργούνται: 

α) Οταν ο υπάλληλος πάσχει από δυσίατα νοσήματα, α¬ 
πό τ’ αναφερόμενα στο άρθρο ΙΟΘτου Π.Δ/τος 611/77 (Υ¬ 
παλληλικός Κώδικας). 

β) Οταν ο ή η σύζυγός του ή τα άγαμα τέκνα του πά¬ 
σχουν από τα νοσήματα του άρθρου 109 του Π.Δ/τος 
611/77 ή ο ίδιος ή τ’ ανωτέρω πρόσωπα πάσχουν από νο¬ 
σήματα που απαιτούν τακτικές μεταγγίσεις αίματος ή αι¬ 
μοκάθαρση ή από νόσο του ΑΙϋδ. 

2. Οι μεταθέσεις της περίπτωσης β’ της προηγούμενης 
παραγράφου έπονταιτων μεταθέσεωντης περίπτωσης α’ 
και προηγούνται όλωντων λοιπών μεταθέσεων με αίτηση. 
Οι μεταθέσεις των περιπτώσεων αυτών διενεργούνται ο¬ 
ποτεδήποτε. 

3. Η αίτηση υποβάλλεται οποτεδήποτε και συνοδεύεται 
από γνωμάτευση Διευθυντή ή Επιμελητή Κλινικής Κρατι¬ 
κού Νοσηλευτικού Ιδρύματος, για το είδος της νόσου και 
βεβαίωση - γνωμάτευση της οικείας Πρωτοβάθμιας Υγει¬ 
ονομικής Επιτροπής ότι, στο νομό που υπηρετεί ο υπάλ¬ 
ληλος δεν υπάρχει κατάλληλη μονάδα Κρατικού Νοση¬ 
λευτικού Ιδρύματος, για την αντιμετώπιση της νόσου. 

Άρθρο 5 

Μεταθέσεις για συνυπηρέτηση 
ή συγκατοίκηση 

1. Μετάθεση υπαλλήλου για συνυπηρέτηση ή συγκα¬ 
τοίκηση επιτρέπεται όταν ο ή η σύζυγός του υπηρετεί ή 
εργάζεται με οποιαδήποτε σχέση σε φορέα του δημοσίου 
τομέα ή είναι άμισθος δημόσιος υπάλληλος ή λειτουργός 
ή επαγγελματίας ή εργάζεται στον ιδιωτικό τομέα. Στις 
δύο τελευταίες περιπτώσεις ο ή η σύζυγος του υπαλλή¬ 
λου απαιτείται να εργάζεται για δύο τουλάχιστον έτη στο 
νομό, για τον οποίο ζητείται η μετάθεση. Η συνδρομή των 
παραπάνω προϋποθέσεων αποδεικνύεται με βεβαίωση 
του οικείου φορέα του δημοσίου τομέα ή του ασφαλιστι¬ 
κού φορέα ή του αρμοδίου Επιμελητηρίου. 

2. Μετάθεση για συνυπηρέτηση ή συγκατοίκηση επι¬ 
τρέπεται όταν η υπηρεσία, στην οποία πρόκειται να μετα¬ 
τεθεί ο υπάλληλος, έχει την έδρα της στο νομό όπου υπη¬ 
ρετεί ή εργάζεται ο ή η σύζυγός του. 

3. Με την επιφύλαξη των διατάξεων της παρ.2 του άρ¬ 
θρου 3, επί ίσου αριθμού μορίων υπαλλήλων που αιτού- 
νται μετάθεση για την ίδια πόλη, προηγούνται οι αιτήσεις 
για συνυπηρέτηση. Σε περίπτωση που δεν υπάρχει κενή 
θέση στην πόλη, που αιτείται ο υπάλληλος να μετατεθεί, 
μπορεί, εφόσον το δηλώσει με την ίδια αίτηση, να μετατε¬ 
θεί σε υπηρεσία της πλησιέστερης πόλης, που υπάρχει 
κενή θέση του Κλάδου, στον οποίο ανήκει ο υπάλληλος. 

4. Οι σύζυγοι υπαλλήλων του Ταμείου Παρ/κών και Δα¬ 


νείων, εφόσον μετατίθεται ο ένας χωρίς αίτησή του, μπο¬ 
ρούν να υποβάλλουν αίτηση για συνυπηρέτηση εντός μη¬ 
νάς από την ανακοίνωση της μετάθεσης, η δε μετάθεσή 
τους θα γίνεται σύμφωνα μετά μόρια μεταθετότηταςπου 
συγκεντρώνει ο καθένας. 

Άρθρο 6 

Μεταθέσεις για λόγους σπουδών 

1. Οι μεταθέσεις της κατηγορίας αυτής γίνονται σε κε¬ 
νές οργανικές θέσεις, με αίτηση του υπαλλήλου, λόγω 
φοιτήσεώςτου σε σχολή Τριτοβάθμιας Εκπαίδευσης (Α¬ 
ΕΙ ή ΤΕΙ), προς απόκτηση πρώτου πτυχίου σπουδών. 

2. Οι αιτήσειςτων υπαλλήλων για μετάθεση λόγω σπου¬ 
δών υποβάλλονται εντός του μηνός Σεπτεμβρίου του έ¬ 
τους εισαγωγής στη Σχολή και εξετάζονται από το Υπη¬ 
ρεσιακό Συμβούλιο τον Οκτώβριο. 

3. Μετά το τέλος της φοίτησης η οποία δεν μπορεί να 
παραταθεί πέρα από τα έτη σπουδών, όπως αυτά προ- 
βλέπονται για κάθε Σχολή, συν ένα, ο υπάλληλος μετατί¬ 
θεται σύμφωνα με τις διατάξεις του παρόντος Π.Δ/τος. 

Άρθρο 7 

Μεταθέσεις για λοιπούς λόγους 

Ο υπάλληλος μπορεί να ζητήσει τη μετάθεσή του για 
διάφορους λόγους, όπως λόγοι υγείας, πέραν των ανα- 
φερομένων στο άρθρο 4, λόγοι οικογενειακοί, οικονομι¬ 
κοί, συγκοινωνιακοί, αμοιβαία μετάθεση και άλλοι. 

Άρθρο 8 

Μεταθέσεις χωρίς αιτήσεις 

1. Οι μεταθέσεις χωρίς αίτηση ενεργούνται για την κά¬ 
λυψη εκτάκτων υπηρεσιακών αναγκών και εφόσον υπάρ¬ 
χουν κενές οργανικές θέσεις, σύμφωνα με τα οριζόμενα 
στο άρθρο 3. 

2. Οι μεταθέσεις για εξαιρετικές υπηρεσιακές ανάγκες 
διενεργούνται οποτεδήποτε μέσα στο έτος, με σκοπό την 
εύρυθμη λειτουργία των υπηρεσιών. Για τις μεταθέσεις 
αυτές εφαρμόζονται, οι πίνακες των Συντελεστών Βαρύ¬ 
τητας (μόρια) του άρθρου 3, που έχουν καταστεί οριστι¬ 
κοί κατά το χρόνο, που ανακύπτουν οι λόγοι. 

3. Ως εξαιρετικοί υπηρεσιακοί λόγοι θεωρούνται: 

α) Η αδυναμία αναπλήρωσης υπαλλήλων από υπαλλή¬ 
λους της ιδίας υπηρεσίας σε συγκεκριμένα καθήκοντα, 
στις περιπτώσεις μακροχρόνιας ασθένειας, μακράς διάρ¬ 
κειας απουσίας με ειδική άδεια, θανάτου, ή μετάθεσης 
για λόγους υγείας ή σε εκτέλεση πειθαρχικής ποινής του 
προς αναπλήρωση υπάλληλου ή υπαλλήλων. 

β) Η ανάγκη στελέχωσης υπηρεσιών, όταν υπάλληλος 
ή υπάλληλοι, που υπηρετούν σ’ αυτή έχουν τεθεί εκτός υ¬ 
πηρεσίας και υπάρχει διαπιστωμένη ανάγκη άμεσης ανα¬ 
πλήρωσης αυτών. 

γ) Η έναρξη ή παύση λειτουργίας υπηρεσιών. 

Άρθρο 9 

Διαδικασία μεταθέσεων 

1. Για τη διενέργεια των μεταθέσεων, η αρμόδια υπηρε¬ 
σία Προσωπικού καταρτίζει εντός του μηνός Ιανουάριου 
εκάστου έτους τους κατωτέρω πίνακες: 

α) Πίνακες κενών οργανικών θέσεων. 

Οι πίνακες αυτοί περιλαμβάνουν τις κενές οργανικές 
θέσεις κάθε υπηρεσίας κατά κατηγορία, κλάδο και ειδι¬ 
κότητα. Οι θέσεις αυτές καθορίζονται μέχρι 15 Ιανουάρι¬ 
ου κάθε έτους. 

Ως κενές θέσεις για την εφαρμογή του παρόντος π.δ 
νοούνται οι υφιστάμενες κενές οργανικές θέσεις κατά 

κλάδο την 31 η Δεκεμβρίου κάθε έτους, πλεόντων θέσεων 
των αποχωρούντων κατά τη διάρκεια του επομένου έ¬ 
τους, και μέχρι την 31 Αυγούστου αυτού λόγω συμπλη- 
ρώσεως ορίου ηλικίας ή τριακονταπενταετίας. 

β) Πίνακες μεταθετέων υπαλλήλων. 

Οι πίνακες αυτοί περιλαμβάνουν όλους ανεξαιρέτως 
τους υπαλλήλους που υπηρετούν κατά την 31η Δεκεμ¬ 
βρίου του προηγούμενου έτους κατά κλάδο καθώς και τις 
μονάδες μετάθεσης που συγκεντρώνει καθένας εξ αυτών 
συνολικά, σύμφωνα με τις διατάξειςτου άρθρου 3του πα¬ 
ρόντος. 

Η εγγραφή των υπαλλήλων στους πίνακες μεταθετέων 
γίνεται κατά αύξουσα σειρά των συνολικών μονάδων με¬ 
τάθεσης που συγκεντρώνει ο υπάλληλος. 

Σε περίπτωση ισοβαθμίας στο συνολικό αριθμό μονά¬ 
δων μετάθεσης, γίνεται κλήρωση από το Υπηρεσιακό 
Συμβούλιο στην οποία μπορούν να παρευρίσκονται οι εν¬ 
διαφερόμενοι υπάλληλοι αυτοπροσώπως ή με εξουσιο¬ 
δοτημένο εκπρόσωπό τους. 

Για τους υπαλλήλους που εξαιρούνται από τις μεταθέ¬ 
σεις γίνεται σχετική παρατήρηση στους ανωτέρω πίνακες 
με παραπομπή στις διατάξεις που προβλέπουν την εξαί¬ 
ρεση. 

Οι ανωτέρω πίνακες κοινοποιούνται στους υπαλλήλους 
εντός του πρώτου ΙΟημέρουτου Φεβρουάριου. 

Κατά των πινάκων μεταθετέων δύναται να ασκηθεί έν¬ 
σταση ενώπιον του αρμοδίου υπηρεσιακού συμβουλίου 
εντός δέκα (10) ημερών από την ημερομηνία που έλαβαν 
γνώση οι υπάλληλοι. Το υπηρεσιακό συμβούλιο αποφασί¬ 
ζει υποχρεωτικά περί της τύχης της ένστασης εντός δέκα 
(10) ημερών και ενημερώνεται σχετικά ο υπάλληλος. Εάν 
η ένσταση κατά των πινάκων αυτών αναφέρεται σε λαν¬ 
θασμένο υπολογισμό των μονάδων μετάθεσης και διαπι¬ 
στωθεί η ορθότητά της από την Υπηρεσία Προσωπικού, 
τότε η σχετική διόρθωση γίνεται οίκοθεν απ' αυτήν και η 
προθεσμία ασκήσεως της ενστάσεως για τους θιγομέ- 
νους από την διόρθωση αρχίζει από τη γνωστοποίησή της 
σ’ αυτούς. 

Οι πίνακες μεταθετέων καθίστανται οριστικοί την 31 η Μαρ¬ 
τίου κάθε έτους. Μεταβολή μετά την οριστικοποίησή τους ε¬ 
πιτρέπεται μόνο σε περίπτωση μετάταξης υπαλλήλου. 

2. Μετά την κοινοποίηση τωνπινάκων μεταθετέων και το 
αργότερο μέχρι 31 Μαρτίου κάθε έτους, ο υπάλληλος έ¬ 
χει δικαίωμα να υποβάλει έγγραφη αίτηση μετάθεσης, ε¬ 
φόσον, μέχρι 31 Αυγούστου του έτους που γίνονται οι με¬ 
ταθέσεις, συμπληρώνει διετή συνεχή υπηρεσία στο νομό 
που υπηρετεί. Προκειμένου περί νεοδιοριζομένων υπαλ¬ 
λήλων εφαρμόζονται οι διατάξεις του άρθρου 7 του 
Ν.2085/92 όπως αυτές ισχύουν. 

Αιτήσεις μετάθεσης υπαλλήλων που δεν έχουν συμπλη¬ 
ρώσει τα ελάχιστα όρια παραμονής στην υπηρεσία που υ¬ 
πηρετούν, ως και αιτήσεις που υποβάλλονται σε διαφο¬ 
ρετική από την οριζομένη ανωτέρω προθεσμία, δεν λαμ- 
βάνονται υπόψη. 

3. Η Δ/νση Προσωπικού φροντίζει για την υποβολή του 
σχετικού ερωτήματος προς το Υπηρεσιακό Συμβούλιο ε¬ 
ντός του μηνός Απριλίου και για την έκδοση και κοινοποί¬ 
ηση των αποφάσεων μετάθεσης στις αρμόδιες Υπηρε¬ 
σίες, το αργότερο μέχρι 30 Μάίου κάθε έτους. 

4. Το Υπηρεσιακό Συμβούλιο συνεδριάζει μέχρι 15 Μάί¬ 
ου και αφού λάβει υπόψη τις κενές οργανικές θέσεις, τις 
μονάδες μετάθεσης και τις αιτήσεις των ενδιαφερομένων 
υπαλλήλων, γνωμοδοτεί για τις μεταθέσεις των υπαλλή¬ 


λων, με την εξής σειρά: 

α) Μεταθέσεις με αίτηση για λόγους υγείας υπαλλήλων 
που πάσχουν από δυσίατα νοσήματα, 
β) Μεταθέσεις με αίτηση του υπαλλήλου: 

1 .για συνυπηρέτηση ή συγκατοίκηση. , 

2.για λοιπούς λόγους εξυπηρέτησης του υπαλλήλου, 
γ) Μεταθέσεις χωρίς αίτηση του υπαλλήλου για την κά¬ 
λυψη κενών οργανικών θέσεων βάσει του πίνακα μεταθε¬ 
τέων. Οι μεταθέσεις της κατηγορίας αυτής γίνονται κατά 
ζώνη και με αντίστροφη σειρά από αυτή της εγγραφής 
των ζωνών στο άρθρο 3 του παρόντος Π.Δ/τος. 

Άρθρο 10 
Γ ενικές Διατάξεις 

1. Μεταθέσεις Προϊσταμένων οργανικών μονάδων κατά 
τη διάρκεια της θητείας τους γίνονται μόνο σε θέση Προϊ¬ 
σταμένου αντίστοιχου επιπέδου οργανικής μονάδας. Για 
τις μεταθέσεις αυτές καθώς επίσης και για την τοποθέτη¬ 
ση των Προϊσταμένων οργανικών μονάδων συνεκτιμώ- 
νται τα αντικειμενικά κριτήρια, που καθιερώνονται με τις 
διατάξεις του παρόντος Π.Δ/τος, καθώς επίσης και οι α¬ 
νάγκες και οι ιδιαιτερότητες κάθε φύσης. 

2. Για την εφαρμογή των διατάξεων του παρόντος 
Π.Δ/τος, οι θέσεις των βαθμών Δ’ μέχρι Α’ θεωρούνται κα¬ 
τά κατηγορία ως ένας βαθμός. 

3. Οι μεταθέσεις χωρίς αίτηση του υπαλλήλου διενερ- 
γούνται κατά το χρονικό διάστημα μεταξύ 1ης Ιουλίου και 
31ης Αυγούστου πλην των περιπτώσεων κάλυψης κενής 
οργανικής θέσης, κάλυψης εξαιρετικών υπηρεσιακών α¬ 
ναγκών λόγω θανάτου, παραίτησης ή παρατεταμένης α¬ 
πουσίας υπαλλήλου πέραν των τεσσάρων (4) μηνών. Τα 
ανωτέρω δεν έχουν εφαρμογή στην περίπτωση έναρξης 
ή παύσης λειτουργίας υπηρεσιακής μονάδας. 

4. Οι προθεσμίες που ορίζονται με τις διατάξεις του πα¬ 
ρόντος Π.Δ/τος για την υποβολή αιτήσεων μετάθεσης εί¬ 
ναι αποκλειστικές. 

Άρθρο 11 

Εξαίρεση από τις μεταθέσεις 
- προσωρινή αναστολή - 
1. Από τις μεταθέσεις εξαιρούνται: 
α) Τα μέλη διοικήσεωντων συνδικαλιστικών οργανώσε¬ 
ων της παρ.5 του άρθρου 30 του Ν. 1264/82 (Α.79) χωρίς 
αίτησή τους. Μετάθεσή τους εντός της περιοχής της τέ¬ 
ως Διοικήσεως Πρωτευούσης ή εντός της αυτής πόλης ε¬ 
πιτρέπεται. 

Η απόδειξη της ανωτέρω ιδιότητας γίνεται με βεβαίω¬ 
ση της οικείας συνδικαλιστικής οργάνωσης. 

β) Υπάλληλοι που οι ίδιοι ή σύζυγος ή άγαμο τέκνο τους 
πάσχει από νόσο που αναφέρεται στο άρθρο 109του Π.Δ. 
611/77 ή από νόσο που απαιτεί τακτικές μεταγγίσεις αί¬ 
ματος ή αιμοκάθαρση, χωρίς αίτησή τους. 

Για την εξαίρεση υποβάλλονται τα δικαιολογητικά της 
παρ. 3 του άρθρου 4 του παρόντος Π.Δ. 

γ) Υπάλληλοι που οι ίδιοι ή σύζυγος ή τέκνο τους έχουν 
σωματική αναπηρία 67% και άνω, χωρίς αίτησή τους. 

Γ ια την εξαίρεση απαιτείται η υποβολή σχετικής από¬ 
φασης Πρωτοβάθμιας Υγειονομικής Επιτροπής. 

δ) Οι υπάλληλοι που έχουν μεταταγεί σε υπηρεσίες 
προβληματικών περιοχών προ της παρόδου δετίας από 
τη μετάταξή τους (Ν.2116/93). 

ε) Υπάλληλοι που διανύουν την τελευταία 2ετία πριν α¬ 
πό την αυτοδίκαιη απόλυσή τους από την υπηρεσία χωρίς 
αίτησή τους. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3277 


στ) Υπάλληλοι για τους οποίους προβλέπεται εξαίρεση 
μεταθέσεων από σχετική διάταξη νόμου. 

Επίσης μπορεί να εξαιρούνται των μεταθέσεων για χρο¬ 
νικό διάστημα μέχρι δυο (2) ετών συνολικώς - και όχι πά¬ 
νω από δύο φορές για κάθε υπάλληλο - υπάλληλοι του Τα¬ 
μείου Παρ/κών και Δανείων σε ποσοστό πέντε τοις χιλίοις 
(5%ο) επί του συνόλου του προσωπικού του οικείου κλά¬ 
δου, σε όλως εξαιρετικές περιπτώσεις και για την ικανο¬ 
ποίηση σοβαρών υπηρεσιακών αναγκών, ύστερα από αι¬ 
τιολογημένη πρόταση της υπηρεσίας και σύμφωνη γνώ¬ 
μη του υπηρεσιακού συμβουλίου. 

Η κατά το προηγούμενο εδάφιο δυνατότητα με τον ίδιο 
περιορισμό υφίσταται και προκειμένου να γίνει άμεση με¬ 
τάθεση υπαλλήλου κατά παρέκκλιση των διατάξεων, του 
παρόντος Π.Δ. σε όλως εξαιρετικές περιπτώσεις και για 
την ικανοποίηση σοβαρών υπηρεσιακών αναγκών, ύστε¬ 
ρα από αιτιολογημένη πρόταση της υπηρεσίας και σύμ¬ 
φωνη γνώμη του υπηρεσιακού συμβουλίου, εντός του α¬ 
νωτέρω ποσοστού πέντε τοις χιλίοις (5%ο) επί του συνό¬ 
λου του προσωπικού του οικείου κλάδου. 

2. Οι μεταθέσεις αναστέλλονται προσωρινά στις εξής 
περιπτώσεις: 

α) Γιατις γυναίκες υπαλλήλους, κατάτη διάρκειατης α- 
δείας κυήσεως και λοχείας και για δυο (2) έτη μετά, εφό¬ 
σον το νεογνό είναι στη ζωή. 

Για την αναστολή απαιτείται η υποβολή των σχετικών δι- 
καιολογητικών που προβλέπονται από τον Υπαλληλικό 
Κώδικα, για τη χορήγηση των ανωτέρω αδειών. 

β) Για υπαλλήλους που έχουν λάβει εκπαιδευτική άδεια 
ή παρακολουθούν προγράμματα επιμόρφωσης ή μετεκ¬ 
παίδευσης και για όσο χρόνο διαρκεί η άδεια ή το πρό¬ 
γραμμα, με τον περιορισμό των δύο φορών μόνο. 

γ) Για τους υπαλλήλους που μέσα στο έτος των μετα¬ 
θέσεων έχει αποβιώσει ο ή η σύζυγός τους ή τέκνο τους 
και για χρονικό διάστημα μέχρι ενός έτους. 

Άρθρο 12 
Τελικές διατάξεις 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Οικονομικών αναθέτουμε τη δημοσί¬ 
ευση και εκτέλεση του παρόντος Προεδρικού Διατάγμα¬ 
τος. 

Αθήνα, 17 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

Σ. ΜΠΕΝΟΣ ΝΙΚ. ΧΡΙΣΤΟΔΟΥΛΑΚΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ.ΑΡ. 331 (2) 

Όργανα που αποφασίζουν ή γνωμοδοτούν σε θέματα τε¬ 
χνικών έργων που εκτελούνται από το Ίδρυμα Ιατρο- 
βιολογικών Ερευνών της Ακαδημίας Αθηνών (ΙΙΒΕΑΑ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις: 

α) Του άρθρου 19παρ.3τουν. 1418/1984 «Δημόσια έρ¬ 
γα και ρυθμίσεις συναφών θεμάτων» (Α’ 23). 

β) Του άρθρου 29Ατου ν. 1558/1985, όπως αυτό προ¬ 


στέθηκε με το άρθρο 27 του ν. 2081/1992 (Α’ 154) και τρο¬ 
ποποιήθηκε με το άρθρο 1 παρ. 2(α) του ν. 2469/1997 (Α' 38). 

2. Το γεγονός ότι από την έκδοση του παρόντος προε¬ 
δρικού διατάγματος δεν προκαλείται δαπάνη σε βάρος 
του προϋπολογισμού του Ιδρύματος Ιατροβιολογικών Ε¬ 
ρευνών της Ακαδημίας Αθηνών. 

3. Την αριθμ. 356/1998 γνωμοδότηση του Συμβουλίου 
της Επικράτειας, με πρόταση των Υπουργών Περιβάλλο¬ 
ντος, Χωροταξίας και Δημοσίων Έργων και Εθνικής Παι¬ 
δείας και Θρησκευμάτων, αποφασίζουμε: 

Άρθρο 1 

Αρμόδια Όργανα 

Αρμόδια όργανα για τη λήψη αποφάσεων, σύμφωνα με 
τις διατάξεις του ν. 1418/1984, όπως ο νόμος αυτός έχει 
τροποποιηθεί και ισχύει, και των προεδρικών διαταγμά¬ 
των που εκδίδονται σε εκτέλεσή του για τα έργα που ε- 
κτελούνται από το Ίδρυμα Ιατροβιολογικών Ερευνών της 
Ακαδημίας Αθηνών (ΙΙΒΕΑΑ), είναι το Διοικητικό Συμβού¬ 
λιο και η Υπηρεσία Τεχνικής Υποστήριξης του Ιδρύματος 
αυτού ή τα εξουσιοδοτημένα όργανα, σύμφωνα με τις ε- 
κάστοτε ισχύουσες οργανωτικές διατάξεις του, όπως ει¬ 
δικότερα ορίζονται στο επόμενο άρθρο του παρόντος 
διατάγματος. 

Άρθρο 2 

Ορισμοί 

Τα αρμόδια όργανα στα οποία αναφέρεται το προηγού¬ 
μενο άρθρο είναι ειδικότερα τα εξής : 

α) «Εργοδότης» ή «Κύριος του έργου», το Ίδρυμα Ια- 
τροβιολογικών Ερευνών της Ακαδημίας Αθηνών. 

β) «Φορέας Κατασκευής», το Ίδρυμα Ιατροβιολογικών 
Ερευνών της Ακαδημίας Αθηνών. 

γ) «Διευθύνουσα Υπηρεσία» ή «Επιβλέπουσα Υπηρε¬ 
σία», η Υπηρεσία Τεχνικής Υποστήριξης του ΙΙΒΕΑΑ, σύμ¬ 
φωνα με τις εκάστοτε ισχύουσες οργανωτικές διατάξεις. 

δ) «Προ'ίσταμένη Αρχή» ή «Εποπτεύουσα Αρχή», το Δι¬ 
οικητικό Συμβούλιο του Ιδρύματος Ιατροβιολογικών Ε¬ 
ρευνών της Ακαδημίας Αθηνών. 

Άρθρο 3 

Τεχνικό Συμβούλιο 

Τεχνικό Συμβούλιο είναι το Τεχνικό Συμβούλιο της Ακα¬ 
δημίας Αθηνών, όπως αυτό προβλέπεται από τις διατά¬ 
ξεις του άρθρου 6του Ν. 1961/91 (Α’ 147) και του άρθρου 
28, παρ. 19περ. β’του Ν. 2083/92 (Α’ 159) και τα σχετικά 
θέματα του παρόντος Διατάγματος εισηγείται ο Προϊστά¬ 
μενος της Διευθύνουσας Υπηρεσίας ή ο νόμιμος αναπλη¬ 
ρωτής του. 

Άρθρο 4 

Διεθνείς Διαγωνισμοί 

Η διακήρυξη και διεξαγωγή διεθνών διαγωνισμών γιατα 
έργα που αφορούν το παρόν Διάταγμα εγκρίνονται από 
το Διοικητικό Συμβούλιο του ΙΙΒΕΑΑ, μετά απόγνώμητου 
Τεχνικού Συμβουλίου της Ακαδημίας Αθηνών. 

Άρθρο 5 

Παρεκκλίσεις - Πρότυπα συμβατικά τεύχη 

1. Όπου επιτρέπονται παρεκκλίσεις από τις κείμενες 
διατάξεις για τη μελέτη και κατασκευή των έργων του II- 
ΒΕΑΑ, οι παρεκκλίσεις αυτές εγκρίνονται από το Διοικητι¬ 
κό Συμβούλιο του ΙΙΒΕΑΑ, μετά από γνώμη του Τεχνικού 
Συμβουλίου της Ακαδημίας Αθηνών. 

2. Πρότυπα συμβατικά τεύχη που δεν καλύπτονται από 
αντίστοιχα της Γενικής Γραμματείας Δημοσίων Έργων 
του Υπουργείου Περιβάλλοντος, Χωροταξίας και Δημο¬ 
σίων Έργων, εγκρίνονται με απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων και Εθνι¬ 
κής Παιδείας και Θρησκευμάτων, μετά από γνώμη του Τε¬ 
χνικού Συμβουλίου της Ακαδημίας Αθηνών και πρόταση 
του Διοικητικού Συμβουλίου του ΙΙΒΕΑΑ. 

Άρθρο 6 

Αιτήσεις θεραπείας 

1 Στις αιτήσεις θεραπείας του αναδόχου που ασκού¬ 
νται σύμφωνα με τις διατάξεις του άρθρου 12 του ν. 
1418/1984, όπως κάθε φορά αυτός ισχύει, αποφασίζει ο 
Υπουργός Εθνικής Παιδείας και Θρησκευμάτων, μετά α¬ 
πό γνώμη του Τεχνικού Συμβουλίου της Κεντρικής Υπη¬ 
ρεσίας του Υπουργείου Εθνικής Παιδείας και Θρησκευ¬ 
μάτων. 

2. Οι αιτήσεις θεραπείας απευθύνονται στον Υπουργό 
Εθνικής Παιδείας και Θρησκευμάτων και κοινοποιούνται 
στο Διοικητικό Συμβούλιο του ΙΙΒΕΑΑ. Οι αιτήσεις αυτές 
κοινοποιούνται και στην Υπηρεσία που έχει εκδόσει την 
προσβαλλομένη πράξη. Αν η αίτηση θεραπείας υποβάλ¬ 
λεται για παράλειψη έκδοσης πράξης, η κοινοποίηση γί¬ 
νεται προς τη Διευθύνουσα Υπηρεσία. 

Άρθρο 7 

Τελικές διατάξεις 

Τα θέματα που δε ρυθμίζονται με το παρόν Διατάγμα 
διέπονται από το ν. 1418/1984, όπως αυτός ισχύει, τα 
π.δ/τα και τις κανονιστικές αποφάσεις που εκδίδονται 
κατ' εξουσιοδότησή του. 

Άρθρο 8 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 22 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΔΗΜΟΣΙΩΝ ΕΡΓΩΝ ΚΑΙ ΘΡΗΣΚΕΥΜΑΤΩΝ 

ΚΩΝ. ΛΑΛΙΩΤΗΣ ΓΕΡ. ΑΡΣΕΝΗΣ 

- ♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 332 (3) 

Συμπλήρωση των παραγράφων 2 και 3 του άρθρου 4 και 
αντικατάσταση διατάξεων του άρθρου 5 του Π.Δ. 
292/1977 «Περί διαρθρώσεως των θέσεων του διδα¬ 
κτικού και διοικητικού προσωπικού της εκκλησιαστι¬ 
κής εκπαιδεύσεως» (ΦΕΚ 95/Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις της παρ. 6 του άρθρου 69 του Ν. 
1566/1985 «Δομή και λειτουργία της Πρωτοβάθμιας και 
Δευτεροβάθμιας Εκπαίδευσης και άλλες διατάξεις» (ΦΕΚ 
167/Α). 


2. Το άρθρο 27 του Ν. 2081 /1992 για τον έλεγχο των δα¬ 
πανών που προκαλούν οι κανονιστικές διοικητικές πρά¬ 
ξεις (ΦΕΚ 154/Α'), όπως αντικαταστάθηκε με τις διατάξεις 
της παρ. 2ατου άρθρου 1 του Ν. 2469/97 (ΦΕΚ38/Α ) «πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις». 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

4. Τηναριθμ. 1107147/1239/0006/4.10.96 απόφαση του 
Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ922/Β/1996). 

5. Την αριθμ. ΔΙΔΚ/Φ1/20199/5.9.1997, όπως τροποποι¬ 
ήθηκε με τηναριθμ. ΔΙΔΚ/Φ1/23470/20.10.1997 απόφαση 
του Πρωθυπουργού και του Υπουργού Δημόσιας Διοίκη¬ 
σης και Αποκέντρωσης «Περί αναθέσεως αρμοδιοτήτων 
στον Υφυπουργό Εσωτερικών Δημόσιας Διοίκησης και Α¬ 
ποκέντρωσης». 

6. Την αριθμ. 266/1998 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων και των Υφυπουργών Εσωτερι¬ 
κών, Δημόσιας Διοίκησης και Αποκέντρωσης και Οικονο¬ 
μικών, αποφασίζουμε: 

Άρθρο μόνο 

1. Στο τέλος της παραγράφου 2 του άρθρου 4 του Π.Δ. 
292/1977 προστίθενται τα εξής: 

Ως ανώτατο όριο ηλικίας διορισμού σε θέσεις εκπαι¬ 
δευτικού προσωπικού των Ανώτερων Εκκλησιαστικών 
Σχολών (Α.Ε.Σ.) ορίζεται το 45ο έτος, που μπορεί να αυ¬ 
ξηθεί μέχρι και το 55ο κατά ίσον αριθμόν ετών προϋπηρε¬ 
σίας του υποψηφίου σχετικής με το αντικείμενο εργασίας 
του, από την κτήση του αντίστοιχου πτυχίου, στο Δημόσιο 
ή στα Ν.Π.Δ.Δ. ή στους οργανισμούς κοινής ωφέλειας ή 
διδακτικού έργου στην Ελλάδα ή στο εξωτερικό. 

2. Στο τέλος της παραγράφου 3 του άρθρου 4 του Π.Δ. 
292/1977 προστίθενται τα εξής: 

Οι κενές οργανικές θέσεις του διδακτικού προσωπικού 
των Ανώτερων Εκκλησιαστικών Σχολών (Α.Ε.Σ.), πληρού- 
νται με διορισμό ύστερα από προκήρυξη των θέσεων αυ¬ 
τών. 

3. Οι διατάξεις των παραγρ. 1 και 2 του άρθρου 5 του 
Π.Δ. 292/1977, αντικαθίστανται, ως εξής: 

α. Διευθυντές και Υποδιευθυντές στα σχολεία Μέσης 
Εκκλησιαστικής εκπαίδευσης ορίζονται, μετά από από¬ 
φαση του Υπηρεσιακού Συμβουλίου Εκκλησιαστικής Εκ¬ 
παίδευσης, εκπαιδευτικοί λειτουργοί του Κλάδου ΠΕΙ - 
Θεολόγων, με βαθμό Α' και δεκαετή πραγματική εκπαι¬ 
δευτική υπηρεσία ή προϋπηρεσία σε δημόσια σχολεία εκ ¬ 
κλησιαστικής, πρωτοβάθμιας ή τριτοβάθμιας εκπαίδευ¬ 
σης ή σε αναγνωρισμένα σχολεία του εξωτερικού. 

β. Για τον ορισμό Διευθυντή και Υποδιευθυντή στην Α- 
θωνιάδα Εκκλησιαστική Ακαδημία, εφαρμόζονται όσα ο¬ 
ρίζονται για το θέμα αυτό, στην εκάστοτε ισχύουσα κανο¬ 
νιστική απόφαση, που κυρώνει τις «κανονιστικές διατά¬ 
ξεις περίτηςΑθωνιάδοςΕκκληισιαστικήςΑκαδημίας·>του 
Αγίου Όρους. 

γ. Διευθυντές και Υποδιευθυντές, στις Ανώτερες Εκ¬ 
κλησιαστικές Σχολές, ορίζονται, μετά από απόφαση του 
Υπηρεσιακού Συμβουλίου Εκκλησιαστικής Εκπαίδευσης, 
καθηγητές Θεολόγοι με βαθμίδα Α' ανώτερων παιδαγωγι¬ 
κών σχολών, κάτοχοι διδακτορικού διπλώματος της ειδι- 

κότητάςτους, οι οποίοι έχουν δεκαετή τουλάχιστον πραγ¬ 
ματική εκπαιδευτική υπηρεσία ή προϋπηρεσία σε δημό¬ 
σια σχολεία εκκλησιαστικής ή δευτεροβάθμιας ή τριτο¬ 
βάθμιας εκπαίδευσης. 

δ. Η παράγραφος 3 του άρθρου 5του Π.Δ. 292/1977 κα- 
ταργείται. 

4. Η παράγραφος 4 του άρθρου 5 του Π.Δ. 292/1977 α¬ 
ντικαθίσταται ως εξής: 

4 α) Ελλείψει Διευθυντή ή Υποδιευθυντή, που να διαθέ¬ 
τει τα προσόντα διορισμού ή προαγωγής σύμφωνα με τα 
προβλεπόμενα από τις διατάξεις των παραγράφων 1 και 2 
του παρόντος, όπως αυτές τροποποιήθηκαν και ισχύουν, 
ανατίθενται καθήκοντα Διευθυντή ή Υποδιευθυντή σε εκ¬ 
παιδευτικούς λειτουργούς του Κλάδου Θεολόγων, που έ¬ 
χουν μονιμοποιηθεί, και κατέχουν κατά σειρά το βαθμό Β' 
ή Γ για τα σχολεία Μέσης Εκκλησιαστικής Εκπαίδευσης ή 
τη βαθμίδα Β' ή Γ του καθηγητή ανώτερων παιδαγωγικών 
σχολών για τις Ανώτερες Εκκλησιαστικές Σχολές. 

β Ελλείψει εκπαιδευτικών λειτουργώντου Κλάδου Θεο¬ 
λόγων, μπορεί να ανατίθενται καθήκοντα Υποδιευθυντή 
σε εκπαιδευτικούς λειτουργούς οιουδήποτε άλλου Κλά¬ 
δου, που έχουν μονιμοποιηθεί, και κατέχουν κατά σειρά 
το βαθμό Α' Β' ή Γ για τα σχολεία Μέσης Εκκλησιαστικής 
Εκπαίδευσης ή τη βαθμίδα Α' Β' ή Γ του καθηγητή ανώτε¬ 
ρων παιδαγωγικών σχολών για τις Ανώτερες Εκκλησια¬ 
στικές Σχολές». 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 18 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠ. ΟΙΚΟΝΟΜΙΚΩΝ 
ΚΑΙ ΑΠΟΚΕΝΤΡΩΣΗΣ 

ΣΤΑΥΡΟΣ ΜΠΕΝΟΣ ΝΙΚΟΛΑΟΣ ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ. ΑΡ. 333 

(4) 

Ίδρυση θέσεων στην Ιατρική Σχολή του Εθνικού του Κα- 
ποδιστριακού Πανεπιστημίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 50 παρ. 1,3 και 6 και 11 παρ. 2 εδ. β του 
ν. 1268/1982 (Α 87) όπως το τελευταίο αυτό άρθρο επα¬ 
νήλθε σε ισχύ δυνάμει του άρθρου 1 παρ. 1 εδ. β του ν. 
2188/1994 (Α' 18). 

β. Του άρθρου 1 παρ. 22 του ν. 2327/1995 (Α' 156). 

γ. Του άθρου 22 παρ. 3 του ν. 2362/1995 (Α'247). 

δ. της απόφασης του Πρωθυπουργού και του Υπουρ¬ 
γού Οικονομικών αριθμ. 1107147/1239/006Α/4.10.96 «Α¬ 
νάθεση αρμοδιοτήτων Υπουργού Οικονομικών στους Υ¬ 
φυπουργούς Οικονομικών» (Β' 922). 

ε. Του άρθρου 29Ατου ν. 1558/85 (Α' 137) όπωςπροσε- 
τέθη με το άρθρο 27 του ν. 2081/1992 (Α' 154) και αντικα- 
στάθηκε με το άρθρο 1 παρ. 2ατου ν. 2469/1997 (Α' 38). 


2. Την γνώμη του Πρυτανικού Συμβουλίου του Εθνικού 
και Καποδιστριακού Πανεπιστημίου Αθηνών (συνεδρίαση 
22η/14.5.1997). 

3. Το έγγραφο αριθ. πρωτ. Β1/289/24.10.1997 του Υ¬ 
πουργείου Εθνικής Παιδείας και Θρησκευμάτων με το ο¬ 
ποίο ζητήθηκε η γνώμη του Συμβουλίου Ανώτατης Παι¬ 
δείας (Σ.Α.Π.) και το γεγονός ότι έχει παρέλθει άπρακτη η 
προθεσμία που ορίζουν οι διατάξεις του άρθρου 50 παρ. 
3 του ν. 1268/1982. 

4. Το γεγονός ότι απάτην εφαρμογήτων διατάξεωντου 
παρόντος διατάγματος προκαλείται ετησίως δαπάνη ύ¬ 
ψους 150.245.000 δρχ. περίπου, η οποία θα βαρύνει τον 
προϋπολογισμό εξόδων του Υπουργείου Εθνικής Παιδεί¬ 
ας και Θρησκευμάτων (Ειδ. Φορέας 19 - 250, ΚΑΕ 0291). 
Για το οικονομικό έτος 1998 η δαπάνη αυτή, περιορίζεται 
στο ποσό των 50.000.000 δρχ. και αντιμετωπίζεται με με¬ 
ταφορά πιστώσεων του ανωτέρω προϋπολογισμού (Ειδ. 
Φορέας 110 ΚΑΕ 5173) για την οποία έχειεκδοθείη αριθ. 
2056513/28.8.1998 απόφαση του υπογράφοντος με εντο¬ 
λή του Υφυπουργού Οικονομικών, Προϊσταμένου της Δι¬ 
εύθυνσης Προϋπολογισμού του Γενικού λογιστηρίου του 
Κράτους. Κατά τα επόμενα οικονομικά έτη η δαπάνη αυ¬ 
τή θα αντιμετωπίζεται από τις πιστώσεις που θα εγγρά- 
φονται στον ανωτέρω προϋπολογισμό για το σκοπό αυτό. 

5. Την αριθ. 511/1998 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο μόνο 

Ιδρύονται στην Ιατρική Σχολή του Εθνικού και Καποδι- 
στριακού Πανεπιστημίου Αθηνών για τις ανάγκες του ερ¬ 
γαστηρίου Β'Ακτινολογίας ένδεκα (11) θέσεις Διδακτικού 
Ερευνητικού Προσωπικού και δώδεκα (12) θέσεις Ειδικού 
Διοικητικού Τεχνικού Προσωπικού εκ των οποίων τέσσε¬ 
ρις (4) θέσεις Α.Τ. κατηγορίας, έξι (6) θέσεις Α.Ρ. κατηγο¬ 
ρίας και δύο (2) θέσεις Μ.Ε. κατηγορίας. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 24 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ 

ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ Δ. ΑΡΣΕΝΗΣ 
-♦- 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 


( 5 ) 

Πράξη 47 της 25.9.1998 

Σύσταση Επιτροπής για την προμήθεια αγαθών σημαντι¬ 
κής οικονομικής ή τεχνολογικής αξίας. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τις διατάξεις του άρθρου 3 του Ν. 2286/1995 «Προ¬ 
μήθειες του δημόσιου τομέα και ρυθμίσεις συναφών θε¬ 
μάτων» (ΦΕΚ 19/1.2.1995, τεύχος Α'). 
β. Τις διατάξεις του άρθρου 8 παρ. 4 εδάφιο γ' του Ν. 

1558/1985 «Κυβέρνηση και Κυβερνητικά Όργανα» (ΦΕΚ 
137/26.7.1985, τεύχος Α'). 

γ. Την αριθμ. Π1/643/16.3.1995 κοινή απόφαση του Υ¬ 
πουργού Εθνικής Οικονομίας, του Αναπληρωτή Υπουρ¬ 
γού Βιομηχανίας, Ενέργειας και Τεχνολογίας και του Υ¬ 
φυπουργού Εμπορίου (ΦΕΚ 242/31.3.1995, τεύχος Β). 

δ. Την αριθμ. Π1/1372/7.4.1998 κοινή απόφαση του Υ¬ 
πουργού Εθνικής Οικονομίας και των Υφυπουργών Ανά¬ 
πτυξης «Έγκριση ΕΠΠ έτους 1998». 

ε. Την αριθμ. Π1/1440/8.4.1998 κοινή απόφαση των Υ¬ 
φυπουργών Ανάπτυξης «Εφαρμογή ΕΠΠ έτους 1998». 

στ. Την αριθμ. Π 1/3988/27.7.1998 κοινή απόφασητων Υ¬ 
φυπουργών Ανάπτυξης Α. Διαμαντοπούλου και Μιχαήλ 
Χρυσοχοίδη. 

ζ. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» που προστέθηκε με 
το άρθρο 27 του Ν. 2081/1992 «Ρύθμιση του θεσμού των 
Επιμελητηρίων, τροποποίηση των διατάξεων του Ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνώνν και λοιπών επαγ- 
γελματιών και άλλες διατάξεις» (ΦΕΚ 154/10.9.1992, τεύ¬ 
χος Α'). 

η. Το γεγονός ότι, από τις διατάξεις της Πράξης αυτής, 
δεν προκαλείται δαπάνη σε βάρος του Κρατικού Προϋ¬ 
πολογισμού. 

θ. Την αριθμ. 1395/22.9.1998 εισήγηση του Υφυπουρ¬ 
γού Μεταφορών και Επικοινωνιών. 

ι. Τηνπρότασητου Πρωθυπουργού, αποφασίζει: 

1. Συνιστά Επιτροπή για την προμήθεια αγαθών σημα¬ 
ντικής οικονομικής ή τεχνολογικής αξίας, που αποτελεί- 
ται από τους: 

α) Υφυπουργό Μεταφορών και Επικοινωνιών, ως Πρόε¬ 
δρο και 

β) Υφυπουργό Εθνικής Οικονομίας, 


γ) Υφυπουργό Ανάπτυξης, 

δ) Υφυπουργό Οικονομικών, 

ε) Ένα εκπρόσωπο κάθε κόμματος αναγνωρισμένου 
στη Βουλή των Ελλήνων, ως μέλη. 

2) Τον Πρόεδρο της Επιτροπής, σε περίπτωση απου- 
σάις ή κωλύματος, αναπληρώνει ο Υφυπουργός Ανάπτυ¬ 
ξης· 

3) Χρέη Γραμματέα της Επιτροπής εκτελεί υπάλληλος 
με βαθμό Α', υποδεικνυόμενος, με τον αναπληρωτή του, 
από τον Πρόεδρο της Επιτροπής. 

4) Η Επιτροπή είναι αρμόδια για την προμήθεια 120 λε¬ 
ωφορείων με κινητήρα φυσικού αερίου, στον ΟΑΣΑ. 

5) Κατά τα λοιπά, εφαρμόζονται οι διατάξεις του Ν. 
2286/1995 (ΦΕΚ 19/1995, τεύχος Α'). 

Η παρούσα Πράξη να δημοσιευθεί στην Εφημερίδατης 
Κυβερνήσεως. 

Ο Πρόεδρος Τα μέλη 

Ακριβές Αντίγραφο 

Ο Γεν. Γραμματέας του Υπουργικού Συμβουλίου 
ΣΩΚΡ. ΚΟΣΜΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ (6) 

Στο Π .Δ. 283/1998 που δημοσιεύθηκε στο ΦΕΚ 
202/1,9.98/τ.Α'γίνονται οι ακόλουθες διορθώσεις: 

1. Στην παράγραφο 4 του προοιμίου, στον τρίτο στίχο α¬ 
πό το εσφαλμένο «Ν. 20181/1992» στο ορθό «Ν. 
2081/1992». 

2. Στο άρθρο 2 και στον τρίτο στίχο από το εσφαλμένο 
«682/1984» στο ορθό «582/1984». 

(Από το Υπουργείο Δημόσιας Τάξης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


